Document ID: 32003R0315

Ir-Regolament tal-Kummissjoni (KE) Nru 315/2003
tad-19 ta’ Frar 2003
li jemenda r-Regolament (KE) Nru 1227/2000 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1493/1999 dwar l-organizzazzjoni komuni tas-suq fl-inbid, f’dak li għandu x’jaqsam ma’ potenzjal tal-produzzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizazzjoni komuni tas-suq fl-inbid [1], kif l-aħħar emendat mir-Regolament (KE) Nru 2585/2001 [2], u b’mod partikolari l-Artikoli 10 u 15 tiegħu,
Billi:
(1) Sabiex tingħata l-possibilità lill-Istati Membri li jkomplu jħallsu l-għajnuna sat-tmiem ta’ sena finanzjarja, huwa neċessarju li jiġu emendati r-regoli fuq l-infiq għall-perjodu mill-1 ta’ Lulju sal-15 t’Ottubru, li huma stabbiliti mir-Regolament tal-Kummissjoni (KE) Nru 1227/2000 [3], kif l-aħħar emendat mir-Regolament (KE) Nru 2191/2002 [4].
(2) B’mod partikolari, għandha tingħata konsiderazzjoni lill-kunċett ta’ validazzjoni ta’ l-infiq, kif iddefinit fl-Artikolu 79 tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli lill-bàġit ġenerali tal-Komunitajiet Ewropej [5].
(3) Id-dispożizzjonijiet dwar l-implimentazzjoni tal-mekkaniżmu biex isiru allokazzjonijiet finanzjarji matul is-sena finanzjarja għandhom għalhekk ikunu adattati.
(4) Il-format fiss għad-data u l-informazzjoni li l-Istati Membri għandhom jibagħtu lill-Kummissjoni għandhom ikunu adattati ukoll.
(5) Konsiderazzjoni għandha tingħata ukoll lir-restrizzjonijiet partikolari li għandhom x’jaqsmu mar-rata t’implimentazzjoni tal-pjanijiet ta’ ristrutturar u koverżjoni, u l-applikazzjoni tar-regoli dwar meddiet għandhom ikunu adattati għal hekk.
(6) Ir-Regolament (KE) Nru 1227/2000 għandu jkun emendat għal hekk.
(7) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għall-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1227/2000 huwa permezz tal-preżenti emendat kif ġej:
1. L-ewwel subparagrafu ta’ l-Artikolu 15(2) huwa mibdul b’dan li ġej:
"2. B’eċċezzjoni għall-paragrafu1, l-Istati Membri jistgħu jipprovdu għal għajnuna għal xi miżura li tkun imħallsa bil-quddiem lil produtturi qabel ma dik il-miżura tkun implimentata, iżda l-implimentazzjoni tkun bdiet u l-benefiċarju iddepożita garanzija ugwali għal 120 % ta’ l-għajnuna. Għall-għanijiet tar-Regolament (KEE) Nru 2220/85, l-obbligazzjoni għandha tkun li tiġi implimentata l-miżura konċernata sa l-aħħar tat-tieni sena ta’ nbid wara l-ħlas bil-quddiem";
2. L-ewwel subparagrafu ta’ l-Artikolu 15a(2) huwa mibdul b’dan li ġej:
"2. B’eċċezzjoni għall-paragrafu 1, l-Istati Membri jistgħu jipprovdu li l-għajnuna għall-miżuri kollha koperti mill-applikazzjoni għal għajnuna jkunu mgħoddija lill-produtturi qabel ma dawk il-miżuri jkunu ġew implimentati, iżda l-implimentazzjoni tkun bdiet u l-benefiċjarju iddepożita garanzija ugwali għal 120 % ta’ l-għajnuna. Għall-għanijiet tar-Regolament (KEE) Nru 2220/85, l-obbligazzjoni għandha tkun li tiġi implimentata l-miżura konċernata sa l-aħħar tat-tieni sena ta’ nbid wara l-ħlas bil-quddiem.";
3. L-Artikolu 16(1) huwa mibdul b’dan li ġej:
"1. L-Istati Membri għandhom jibagħtu lill-Kummissjoni, mhux aktar tard mit-30 ta’ Ġunju ta’ kull sena għal dak li għandu x’jaqsam mas-sistema ta’ ristrutturar u konverżjoni:
(a) prospett ta’ l-infiq li fil-fatt intefaq fis-sena finanzjarja kurrenti, kif ukoll il-medda totali involuta;
(b) prospett ta’ l-infiq validat fis-sena finanzjarja kurrenti, kif ukoll il-medda totali involuta;
(ċ) kull talb għal iffinanzjar ta’ nfiq sussegwenti fis-sena finanzjarja kurrenti li jaqbżu l-allokazzjonijiet finanzjarji magħmula skond l-Artikolu 14(1) tar-Regolament (KE) Nru 1493/1999, u l-medda totali konċernata f’kull każ;
(d) tbassir ta’ nfiq emendat, u l-meddiet totali konċernati, għal snin finanzjarji sussegwenti sat-tmiem tal-perjodi previsti għall-implimentazzjoni tal-pjanijiet ta’ ristrutturar u konverżjoni, skond l-allokazzjoni lil kull Stat Membru.";
4. L-Artikolu 17 huwa mibdul b’dan li ġej:
"L-Artikolu 17
1. Għal kull Stat Membru, l-infiq li fil-fatt intefaq u li ġie ddikjarat għal xi sena finanzjarja għandu jkun iffinanzjat ġewwa l-limiti ta’ l-ammonti notifikati lill-Kummissjoni taħt l-Artikolu 16(1)(a), iżda li dawk l-ammonti ma jaqbżux b’mod totali l-ammont finanzjarju allokat lill-Istat Membru skond l-Artikolu 14(1) tar-Regolament (KE) Nru 1493/1999.
2. L-Istati Membri jagħmlu l-prospett imsemmi fl-Artikolu 16(1)(b) biss jekk l-ammont li jkunu ddikjaraw skond l-Artikolu 16(1)(a) huwa għallinqas ugwali għal 75 % ta’ l-ammont allokat taħt l-Artikolu 14(1) tar-Regolament (KE) Nru 1493/1999.
3. Talbiet magħmula mill-Istati Membri skond l-Artikolu 16(1)(c) għandhom jiġu aċċettati fuq bażi ta’ kull wieħed skond sehmu, billi jintużaw l-ammonti disponibbli wara li jitnaqqas, għall-Istati Membri kollha, it-total ta’ l-ammonti notifikati skond l-Artikolu 16(1)(a) u l-ammonti ddikjarati skond l-Artikolu 16(1)(b) mill-ammont totali allokat lill-Istati Membri skond l-Artikolu 14 tar-Regolament (KE) Nru 1493/1999. Il-Kummissjoni għandha tinnotifika lill-Istati Membri malajr kemm jista’ jkun wara t-30 ta’ Ġunju bil-punt sa fejn it-talba tista’ tintlaqa’.
4. Minkejja l-paragrafi 1 u 2, fejn il-medda totali notifikata skond l-Artikolu 16(1)(a) hija inqas min-numru ta’ ettari indikati fl-allokazzjoni għas-sena finanzjarja magħmula lill-Istat Membru skond l-Artikolu 14(1) tar-Regolament (KE) Nru 1493/1999, f’dak il-każ infiq iddikjarat għas-sena finanzjarja inkwistjoni għandu jkun iffinanzjat biss sa limitu ugwali għal-medda totali nnotifikata mmultiplikata bl-ammont medju ta’ għajnuna għal kull ettaru; din il-figura hija kkalkulata bħala proporzjon bejn l-ammont allokat lill-Istat Membru skond l-Artikolu 14(1) tar-Regolament (KE) Nru 1493/1999 u n-numru ta’ ettari antiċipat.
Dan l-ammont ma jistax f’kull każ ikun akbar mill-infiq dikjarat skond l-Artikolu 16(1)(a).
Għall-għan li jiġi implimentat dan il-paragrafu, tolleranza ta’ 5 % għandha tkun applikata lill-medda totali notifikata kif imqabbla ma’ dik li tidher fl-allokazzjoni għas-sena finanzjarja.
5. Fejn l-infiq li fil-fatt intefaq minn Stat Membru f’xi sena finanzjarja huwa inqas minn 75 % ta’ l-ammonti imsemmija fil-paragrafu 1, l-infiq li għandu jkun rikonoxxut għas-sena finanzjarja ta’ wara, u l-medda korrispondenti, għandha tkun imnaqqsa b’terz tad-differenza bejn dan il-livell u l-infiq li fil-fatt intefaq matul is-sena finanzjarja inkwistjoni.
6. Dan it-tnaqqis m’għandux jittieħed konsiderazzjoni tiegħu sabiex l-infiq ikun rikonoxxut għas-sena finanzjarja ta’ wara dik li fiha t-tnaqqis ikun sar.
7. Ammonti mħallsa lura mill-produtturi skond l-Artikoli 15 jew 15a għandhom jitnaqqsu mill-infiq li jkun ser jiġi ffinanzjat.
8. Referenzi għal xi sena finanzjarja għandhom jirreferu għal ħlasijiet fil-fatt magħmula mill-Istati Membri bejn is-16 t’Ottubru u l-15 t’Ottubru ta’ wara."
Artikolu 2
Dan ir-Regolament għandu jidħol fis-seħħ fit-tielet jum wara l-publikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Frar 2003.

Labels: 7
6